钦定古今图书集成/历象汇编/乾象典/第077卷 > 性理会通 > 《往王顺山值暴雨雷霆》宋·苏舜钦
## 钦定古今图书集成/历象汇编/乾象典/第077卷 > 性理会通 > 《往王顺山值暴雨雷霆》宋·苏舜钦

苍崖六月阴气舒，一霔暴雨如绳粗。霹雳飞入大壑
底，烈火黑雾相奔趋。人皆喘汗抱树立，紫藤翠蔓皆
焦枯。逡巡已在天中吼，有如上帝来追呼。震摇巨石
当道落，惊曍时闻虎与䝙。俄而青颠吐赤日，行到平
地晴如初。回首绝壁尚可畏，吁嗟神怪世所无。